# Rajapintapalvelun testausohjeet

## Testauksen aloitusilmoitus

Hei,

olemme käsitelleet organisaatiosi lähettämän tulorekisterin sidosryhmätestauksen aloitusilmoituksen. Organisaatiosi on ilmoittanut testaavansa tulorekisterin WS- kanavaa palkkatiedon tuottajana. Tämä sähköpostiviesti muodostaa liitteineen ja linkkeineen testauspaketin, josta löydät olennaista tietoa rajapintapalveluiden testauksen aloittamista varten.

Ajankohtaista tietoa testauksesta ja mahdollisista häiriö- ja katkotilanteista saat liittymällä testauksen tiedotteen postituslistalle: <http://tulorekisteri-sidosryhmatestaus.mailpv.net/>. Suosittelemme, että kaikki testaajat liittyvät postituslistalle, joten linkki kannattaa lähettää kaikille organisaation testaajille.

**Rajapintapalveluiden testaaminen (WS-kanava) EXT2-ympäristössä**

**Keinotekoisen testiorganisaation tunnukset:**

* Testivarmenteen muodostamisessa tarvittava **keinotekoisen testiorganisaation Y-tunnus ja nimi: 7017229-7, Larlheinz 521 Testifirma OY**
* Tähän Y-tunnukseen **(7017229-7)** liittyvä henkilötunnus ja nimi, jolla on valmiina testiorganisaation nimenkirjoitusoikeus: **201253-999F, Anttoni Kukkulates**

[Tulorekisterin sähköisen asiointipalvelun testausympäristö](https://www.vero.fi/tulorekisteri/ohjelmistokehitt%C3%A4j%C3%A4t/sidosryhm%C3%A4testaus/s%C3%A4hk%C3%B6isen-asiointipalvelun-testausymp%C3%A4rist%C3%B6/)

Koska te olette jo aikaisemmin ottaneet rajapinnan käyttöönne, voitte ohittaa ohjeistuksen kaksi ensimmäistä kohtaa. Niistä voi olla kuitenkin hyötyä, jos päätätte myöhemmin hakea uusia varmenteita.

**1) Tee hakemus rajapinnan käyttöönottamiseksi**

* Valitse sähköisen asiointipalvelun vasemmasta valikosta ”Tekninen rajapinta ja varmenteet”. Valitse sen jälkeen ”Tee hakemus teknisen rajapinnan käyttöönottamiseksi”.
* Seuraa ohjeen [Tulorekisterin sähköisen asiointipalvelun käyttöohje tiedon tuottajille](https://www.vero.fi/globalassets/tulorekisteri/tiedon-tuottajien-manuaali.pdf) luvussa 7.1.3 (Uusi hakemus teknisen rajapinnan käyttöönottamiseksi) olevaa ohjeistusta. Voit myös katsoa ohjeistuksen videolta: [Näin käytät tulorekisteriä - Hae teknisen rajapinnan käyttöoikeus ja varmenne (YouTube, 4:01 min)](https://youtu.be/uiXrev32cMw).
* Jos tarkoituksena on testata toisen organisaation puolesta ilmoittamista, valitse hakemuksen kohdassa Rajapinnan käyttötarkoitus, että organisaatio ilmoittaa tietoja toisen tahon puolesta.

**2) Hae varmennetta ja nouda varmenne**

* Siirry seuraavaksi hakemaan teknisen rajapinnan käytössä tarvittava varmenne valitsemalla ”Hae varmennetta”.
* Ohjeen [Tulorekisterin sähköisen asiointipalvelun käyttöohje tiedon tuottajille](https://www.vero.fi/globalassets/tulorekisteri/tiedon-tuottajien-manuaali.pdf) luvussa 7.1.5 (Hae uutta varmennetta) on tarkemmat ohjeet varmenteen hakemiseen.
* Tulorekisteri lähettää aloitusilmoitukseen merkitylle testauksen tekniselle yhteyshenkilölle turvasähköpostiviestin, jossa on tunnukset ja ohjeet varmenteen noutamiseen. Lisäksi tekniselle yhteyshenkilölle lähetetään tekstiviestinä PIN-koodi, jolla sähköpostiviestin saa luettua. Varmennehakemus on voimassa 14 vuorokautta, joten tee hakemus ajankohtana, jolloin ehdit noutamaan varmenteen.
* Varmennepalvelun osoite on <https://pkiws-testi.vero.fi/2017/10/CertificateServices>.

Varmenteen noutamisessa voi olla apua [varmenteen noutamista käsittelevästä ohjevideosta (YouTube, 33:28 min)](https://youtu.be/uOoDianuoFA). Muita varmennepalvelun ohjeita on koottu [varmennepalvelun sidosryhmätestauksen sivulle](https://www.vero.fi/tulorekisteri/ohjelmistokehitt%C3%A4j%C3%A4t/varmennepalvelu/sidosryhm%C3%A4testaus/). Mahdollisissa ongelmatilanteissa kannattaa tutustua [kysymyksiin ja vastauksiin varmennepalvelusta](https://www.vero.fi/tulorekisteri/ohjelmistokehitt%C3%A4j%C3%A4t/varmennepalvelu/kysymyksi%C3%A4-ja-vastauksia-varmennepalvelusta/).

**Kun varmenne on noudettu, testattavien palveluiden osoitteet** toimivat kyseisellä varmenteella. Jos varmenteiden hakemisessa tai noutamisessa ilmenee ongelmia, ota yhteyttä [sidosryhmätestauksen havaintolomakkeella](https://www.vero.fi/tulorekisteri/029465933684983/havaintolomake/).

**Testattavien palveluiden osoitteet**

**EXT2: Palkat**

* https://ws-testi-2.tulorekisteri.fi/20170526/InvalidationService.svc
* https://ws-testi-2.tulorekisteri.fi/20170526/PayerSummaryReportService.svc
* https://ws-testi-2.tulorekisteri.fi/20170526/StatusService.svc
* https://ws-testi-2.tulorekisteri.fi/20170526/WageReportService.svc
* https://ws-testi-2.tulorekisteri.fi/20170526/EchoService.svc
* https://ws-testi-2.tulorekisteri.fi/20170526/SubscriptionService

Vuonna 2022 käytössä olevat rajapintapalvelut on kuvattu yksityiskohtaisemmin ohjeen [Tekninen rajapinta - Soveltamisohje 2021](https://www.vero.fi/globalassets/tulorekisteri/dokumentaatio-2021/tekninen-rajapinta-soveltamisohje-2021.pdf) luvussa 4. Tulorekisterin rajapintakuvaukset, skeemakuvaukset ja soveltamisohjeet ovat sivulla [Dokumentaatio 2022](https://www.vero.fi/tulorekisteri/ohjelmistokehitt%C3%A4j%C3%A4t/dokumentaatio/dokumentaatio-2022/). Näistä on hyvä tutustua etenkin [palkkatietojen toimittamisen skeemakuvaukseen](https://www.vero.fi/globalassets/tulorekisteri/dokumentaatio-2022/tietojen-toimittaminen-skeemat-palkkatietoilmoitukset-2022.pdf).

**4) Aloita testaus käyttämällä testiasiakkaat.pdf-tiedoston tunnuksia tulonsaajina**

* Testauksessa käytettävät tulorekisterin testiasiakkaat ovat liitteenä olevassa pdf- tiedostossa (**Ideal Learning Oy testiasiakkaat**). Tiedostossa olevia keinotekoisia henkilötunnuksia ja Y-tunnuksia voi käyttää tulonsaajina ilmoituksissa. Tiedoston tunnuksille ei voi antaa valtuuksia.
* **Tiedoston tunnuksia ei pidä käyttää maksajina.** Maksajana pitää käyttää testiorganisaation Y-tunnusta **(7017229-7).**

**5) Ilmoita havainnoista havaintolomakkeella**

Testauksen havainnoista ilmoitetaan tulorekisterille [testauksen havaintolomakkeella](https://www.vero.fi/tulorekisteri/029465933684983/havaintolomake/).

**6) Ota tarvittaessa yhteyttä yhteydenottolomakkeella**

Käynnissä olevaan sidosryhmätestaukseen liittyviä lisätietoja ja muutoksia voit ilmoittaa [testauksen yhteydenottolomakkeella](https://www.vero.fi/tulorekisteri/ohjelmistokehitt%C3%A4j%C3%A4t/sidosryhm%C3%A4testaus/testauksen-yhteydenottolomake).Sidosryhmätestaukseen liittyvää yleisneuvontaa voit pyytää [tulorekisterin asiakaspalvelu](https://www.vero.fi/tulorekisteri/tietoa-meist%C3%A4/yhteystiedot/)sta.

**Jos organisaatiosi testaa ilmoittamista toisen organisaation puolesta,** ilmoita asiasta tulorekisterille testauksen yhteydenottolomakkeella. Toimitamme erillisen ohjeistuksen testausta varten.

**Sidosryhmätestauksen ohjeita**

Tutustu ennen testausta [sidosryhmätestauksen ohjeisiin](https://www.vero.fi/tulorekisteri/ohjelmistokehitt%C3%A4j%C3%A4t/sidosryhm%C3%A4testaus/testauksen-dokumentit/) ja erityisesti ohjeeseen [Liite 1: Teknisten rajapintojen testausohje](https://www.vero.fi/globalassets/tulorekisteri/liite1_teknisten_rajapintojen_testausohje.pdf). Ennen testaamisen aloittamista on myös hyvä lukea viimeisin [toimitusseloste](https://www.vero.fi/tulorekisteri/ohjelmistokehittäjät/sidosryhmätestaus/ajankohtaista-testauksesta/), jossa on lueteltu testattavana olevan julkaisuversion korjatut virheet ja tunnetut puutteet. Siten organisaatiosi voi keskittyä oikeiden asioiden testaukseen. Sidosryhmätestauksen huoltokatkot ilmoitetaan sivulla [Huoltokatkojen aikataulu](https://www.vero.fi/tulorekisteri/ohjelmistokehitt%C3%A4j%C3%A4t/sidosryhm%C3%A4testaus/huoltokatkojen-aikataulu/).

Kaikki tulorekisterin julkiset koulutusvideot on koottu sivulle [Tulorekisterin videot](https://www.vero.fi/tulorekisteri/tietoa-meist%C3%A4/uutishuone/esitysjakoulutusmateriaalit/tulorekisterin-videot/).

**Tuotannon tiedote**

Tulorekisterin tuotannon tilanteista kerrotaan tiedon käyttäjille ja tiedon tuottajille **tuotannon tiedotteissa**. Liity tiedotteiden jakelulistalle, niin pysyt ajan tasalla!

[Tilaa tiedon tuottajien tuotannon tiedote tästä](http://tulorekisteri-viestintä-tiedontuottajat.mailpv.net/)

Ystävällisin terveisin

Tulorekisteriyksikkö

cid:image003.jpg@01D2BD9A.548C4DA0